Diari Oficial de la Generalitat Valenciana


Sumari del DOGV 9847, del 13-05-2024 (2024/4100)

RESOLUCIÓ de la directora territorial de Sanitat de València per la qual s'aplica l'índex corrector del marge de dispensació de les oficines de farmàcia corresponent a l'any 2024 regulat en l'article 2.8 del Reial decret 823/2008, modificat pel Reial decret 997/2022.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9847

Data del DOGV
:   13-05-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/4100


Data del document
:   06-05-2024

Organisme emissor
:   Conselleria de Sanitat

Tipus de document
:   Resolució

Descriptors 

:   * farmacologia

RESOLUCIÓ de la directora territorial de Sanitat de València per la qual s'aplica l'índex corrector del marge de dispensació de les oficines de farmàcia corresponent a l'any 2024 regulat en l'article 2.8 del Reial decret 823/2008, modificat pel Reial decret 997/2022. [2024/4100]  
La Direcció Territorial de Sanitat de València, en compliment de l'Ordre 3/2023, de 18 de maig, de la Conselleria de Sanitat Universal i Salut Pública, pel qual s'estableix el procediment per a l'aplicació de l'índex corrector del marge de dispensació de les oficines de farmàcia:  
  
  
Antecedents de fet  
Primer. L'article 3 del Reial decret llei 9/2011, de 19 d'agost, de mesures per a la millora de la qualitat i cohesió del Sistema Nacional de Salut, de contribució a la consolidació fiscal, i d'elevació de l'import màxim dels avals de l'Estat per a 2011, va modificar el Reial decret 823/2008, de 16 de maig, pel qual s'estableixen els marges, deduccions i descomptes corresponents a la distribució i dispensació de medicaments d'ús humà, modulant, en favor de les farmàcies del medi rural amb menor volum de vendes, el seu marge de dispensació mitjançant l'aplicació d'un índex corrector que s'estableix en l'article 2.8 de l'esmentat Reial decret.  
Segon. El Reial decret llei 16/2012, de 20 d'abril, de mesures urgents per a garantir la sostenibilitat del Sistema Nacional de Salut i millorar la qualitat i seguretat de les seues prestacions, va modificar l'apartat 8 de l'article 2 del Reial decret 823/2008 esmentat. La Llei 12/2012, de 26 de desembre, de mesures urgents de liberalització del comerç i de determinats serveis, estableix en la disposició final quarta la modificació de l'article 5 del Reial decret llei 16/2012, de 20 d'abril, a fi de modificar novament l'apartat 8 de l'article 2 del Reial decret 823/2008, de 16 de maig.  
El Reial decret 997/2022, de 29 de novembre, pel qual es modifica el Reial decret 823/2008, de 16 de maig, pel qual s'estableixen els marges, deduccions i descomptes corresponents a la distribució i dispensació de medicaments d'ús humà, en el seu article únic modifica de nou l'apartat 8 de l'article 2 del Reial decret 823/2008 esmentat.  
  
L'apartat 8 de l'article 2 citat estableix la forma de càlcul de l'índex corrector dels marges de les oficines de farmàcia, en funció del volum de facturació, així com determinats criteris que han de complir les oficines de farmàcia per a optar a aquesta millora del seu marge. També disposa que la decisió sobre el compliment dels requisits exigits, així com la resolució de les incidències que es produïsquen a aquest efecte, correspondrà a les administracions sanitàries competents en matèria d'ordenació farmacèutica i/o prestació farmacèutica, que establiran el procediment per a la seua aplicació.  
Tercer: L'objectiu d'aplicar un índex corrector dels marges de les oficines de farmàcia és garantir l'accessibilitat i la qualitat en el servei, així com l'adequada atenció farmacèutica als usuaris del Sistema Nacional de Salut, establint una mesura de suport a la viabilitat de les oficines de farmàcia que garantisca la continuïtat dels serveis assistencials.  
  
El Reial decret 997/2022, de 29 de novembre, pel qual es modifica el Reial decret 823/2008, de 16 de maig, pel qual s'estableixen els marges, deduccions i descomptes corresponents a la distribució i dispensació de medicaments d'ús humà, en el seu article únic modifica l'apartat 8 de l'article 2 del Reial decret 823/2008 esmentat. El referenciat article estableix els requisits exigits i determina que les administracions sanitàries competents en matèria d'ordenació farmacèutica i/o prestació farmacèutica establirà el procediment per a la seua aplicació.  
  
  
Fonaments de dret  
1. Els farmacèutics titulars d'oficina de farmàcia interessats, que complisquen els requisits de l'article 2.8 del Reial decret 823/2008, de 16 de maig, pel qual s'estableixen els marges, deduccions i descomptes corresponents a la distribució i dispensació de medicaments d'ús humà modificat pel Reial decret 997/2022, presentaran anualment abans de l'1 d'abril de cada any natural la sol·licitud, en qualsevol dels llocs previstos en l'article 16.4 de la Llei 39/2015, d'1 d'octubre, del procediment administratiu comú de les administracions públiques, dirigit a la direcció territorial de Sanitat on es trobe ubicada l'oficina de farmàcia. La sol·licitud es realitzarà a través de mitjans electrònics de conformitat amb el que es disposa en l'article 14 de la Llei 39/2015, d'1 d'octubre, del procediment administratiu comú de les administracions públiques.  
  
2. Els requisits bàsics que hauran de complir les oficines de farmàcia perquè se'ls aplique l'índex corrector i garantir l'accessibilitat i qualitat en el servei, així com l'adequada atenció farmacèutica als usuaris del Sistema Nacional de Salut són:  
a) Estar exemptes de l'escala de deduccions recollida en l'article 2.5 del Reial decret 823/2008 modificat pel Reial decret 997/2022 de 29 de novembre.  
b) Que les seues vendes anuals totals, en termes de preu de venda al públic incrementat amb l'impost sobre el valor afegit, no superen els 235.000 euros en l'exercici econòmic corresponent a l'any natural anterior.  
c) Que no hagen sigut objecte de sanció administrativa, o inhabilitació professional durant l'any natural anterior ni a la data d'aprovació de la resolució que determine l'aplicació de l'índex corrector. Així mateix, en el cas que el titular de l'oficina de farmàcia es trobe en curs d'un procediment sancionador en el moment en el qual presente la seua sol·licitud, quedarà en suspens la sol·licitud d'aplicació d'índex corrector fins a l'aprovació de la resolució que pose fi a aquest procediment. Si la resolució aprovara la imposició d'una sanció, quan la mateixa esdevinga ferma s'acordarà la denegació de l'aplicació de l'índex corrector. En cas que la resolució no imposara cap sanció es reprendrà el procediment per a l'aplicació de l'índex corrector, d'acord amb la sol·licitud formulada pel titular de l'oficina de farmàcia.  
  
d) Que participen efectivament en els programes d'atenció farmacèutica i en la realització del conjunt d'activitats destinades a la utilització racional dels medicaments que tinga establits la Conselleria de Sanitat.  
e) Que presten servei a nuclis de població pertanyents a municipis que disposen, com a màxim, de 1.500 habitants censats en l'últim padró municipal, o bé en altres nuclis en els quals l'autoritat competent delimite i designe com de risc per a disposar de l'adequada cobertura o accés a la prestació farmacèutica.  
f) Que l'oficina de farmàcia haja prestat els seus serveis durant els dotze mesos de l'any natural anterior, excepció feta del període de vacances  
3. La sol·licitud haurà d'anar acompanyada de la documentació següent:  
a) El document justificatiu de les vendes anuals totals de l'exercici econòmic corresponent a l'any natural anterior de l'oficina de farmàcia. Per a l'acreditació de les vendes anuals totals s'aportarà informació fiscal, mitjançant el document 130 de pagament fraccionat a compte, en el qual consten les vendes totals en termes de preu de venda al públic incrementat amb l'impost sobre el valor afegit (IVA), corresponents a l'any natural anterior. En el cas que el farmacèutic titular de l'oficina de farmàcia realitze més d'una activitat econòmica subjecta a pagament fraccionat a compte de l'Impost sobre la Renda de les Persones Físiques, haurà de desglossar i justificar les quanties corresponents a cadascuna de les activitats.  
b) La declaració responsable de tots els requisits establits. L'acreditació de no haver sigut objecte de sanció administrativa o inhabilitació professional ni estar excloses de la seua concertació es realitzarà mitjançant declaració responsable del titular de l'oficina de farmàcia, de conformitat amb el que es disposa en l'article 69 de la Llei 39/2015, d'1 d'octubre, del procediment administratiu comú de les administracions públiques.  
c) El document justificatiu de participació en programes d'atenció farmacèutica i en la realització del conjunt d'activitats destinades a la utilització racional dels medicaments que tinga establits la Conselleria de Sanitat.  
d) El certificat de l'Institut Nacional d'Estadística (INE) que acredite que l'oficina de farmàcia està situada en nuclis de població pertanyents a municipis que disposen, com a màxim, de 1.500 habitants censats en l'últim padró municipal.  
e) El document justificatiu d'haver prestat serveis durant els dotze mesos de l'any natural anterior, excepció feta del període de vacances.  
  
  
Per tot allò que s'ha exposat, resolc:  
  
De conformitat amb la legislació anteriorment indicada, la Direcció Territorial de Sanitat de València considera el següent:  
  
Estimar l'aplicació de l'índex corrector corresponent a l'any 2024 de:  
  
Oficina  
de farmàcia Titular  
46/1014 DOMENECH GASCO, EVA  
46/1019 PICO MONLLOR, JOSE ANTONIO  
46/1035 CORACHAN VANACLOIG, SEBASTIAN  
46/1038 GARCIA GOMEZ, M. AMPARO  
46/1047 FERRIS TORTAJADA, MARIA  
46/1063 LOPEZ SUAY, MANUEL JESUS  
46/1066 VICEDO SALORT, M. TERESA  
46/1069 ALEPUZ CALATAYUD, JORDI  
46/1072 RUBIÑO LINARES, ANA  
46/1078 MARTINEZ SANZ, EVA  
46/1094 HNAS GOMEZ BERNABEU (Mónica/Amparo)  
46/1096 ROCA DE TOGORES CARBONELL, M CARMEN  
46/1107 ESCRIBA MARTI, PATRICIA  
46/9612 JVZXCPOXN-UCYREB RODRIGO, JULIA  
46/1125 FRANCES ROGLA, SILVIA  
46/1126 PEREZ SALAS, ISABEL  
46/1130 GARCIA GARCIA, JOSÉ RAMÓN  
46/1166 SAHUQUILLO ALBIÑANA, VICTOR  
  
  
De conformitat amb el que estableix l'Ordre 3/2023, de 18 de maig, de la Conselleria de Sanitat Universal i Salut Pública, pel qual s'estableix el procediment per a l'aplicació de l'índex corrector del marge de dispensació de les oficines de farmàcia que es regula en l'article 2.8 del Reial decret 823/2008, modificat pel Reial decret 997/2022.  
  
Contra la present resolució, que no posa fi a la via administrativa, podrà interposar-se recurs d'alçada, d'acord amb el que es preveu en l'article 112 de la Llei 39/2015, d'1 d'octubre, del procediment administratiu comú de les administracions públiques, dins del termini d'un mes, a comptar des de l'endemà de la seua notificació.  
  
València, 6 de maig de 2024.- La directora territorial de Sanitat de València: Caridad Paz García León.